
Seminārs

Praktisks seminārs katram sevi cienošam uzņēmumam un organizācijai, lai Jūsu dokumenti būtu noformēti atbilstoši valodas normām!
Lietišķo rakstu valoda: 

biežākās kļūdas un kā tās labot

no 10.00 līdz 14.00; 5 ak. stundas
Seminārs paredzēts klausītājiem, kas vēlas uzlabot savas zināšanas latviešu literārās valodas normu izpratnē, kā arī specializējas lietišķo rakstu veidošanā: komunikācijas speciālistiem, projektu vadītājiem, žurnālistiem, sabiedrisko attiecību speciālistiem, korektoriem, tulkiem, personāldaļu vadītājiem un darbiniekiem, biroja administratoriem, pašvaldību darbiniekiem, lietvežiem, reklāmas aģentūru darbiniekiem u.c. interesentiem. 
Auditorija tiek informēta par aktuālo latviešu valodas kultūrā, tai tiek piedāvāti izdales materiāli ar lietišķajā sfērā izplatītiem valodas kultūras problēmjautājumiem. Nodarbībā aplūkosim arī tipiskās lietišķo rakstu valodas kļūdas un praktiski analizēsim konkrētus valodas prakses piemērus. 
Programmā:
1. Lietišķo rakstu valodas specifika: lietišķais stils un citi valodas funkcionālie paveidi.
2. Galvenās lietišķās tekstveides neprecizitātes praksē: izteiksmes līdzekļu izvēle, lielo burtu lietojums, saīsinājumu veidošana, pieturzīmju lietošana, teikumu formulēšana u.tml.
3. Ikdienas darbā izmantojamas latviešu valodas vārdnīcas un citi resursi.
Gaidām iepriekš sagatavotus jautājumus!

Lektore: Dr. philol. Baiba Saulīte, valodniece, LU Matemātikas un informātikas institūta pētniece



Mācību norises vieta:
kāda no interneta tiešsaistes platformām.
Iespējams arī klātienes seminārs darbinieku grupai, ja dodamies pie Jums, kā arī neklātienes nodarbība, dalībniekam patstāvīgi apgūstot mācību vielu no elektroniski saņemtajiem materiāliem, lektors pieejams konsultācijām e-pastā.
Dalībnieki e-pastā saņem izdales materiālu un apliecību par semināra noklausīšanos.
Visu semināru piedāvājumi, programmas un pieteikuma anketa mūsu mājas lapā www.letija.lv


Seko Letijai! Prieks strādāt Jums!
